open-index/open-wikipedia-markdown huggingface dataset:
Sunniva Helland-Hansen

**Sunniva Helland-Hansen** (født 1997) er en norsk sandvolleyballspiller som siden sesongen 2025 spiller i par med Nina Pavlova. Deres beste internasjonale plassering er delt 9. plass i Cape Town Elite 16 i oktober 2025.

Hun har tidligere spilt i par med Emilie Olimstad. Hun har vunnet fire gull i NM, i årene 2020 til 2023, og regnes av flere som Norges beste sandvolleyballspiller i første del av 2020-tallet. De to første gullene vant hun sammen med Ane-Guro Hjortland. , og de to neste sammen med Olimstad.

## Sesongen 2021
Hjortland/Helland-Hansen deltok i kvalifisering til OL i 2021, som Norges andrelag. De røk ut i den siste kvalifiseringsturneringen. Helland-Hansen/Hjortland representerte også i Norge i EM i sandvolleyball i 2021, som ble arrangert i Wien. Duoen endte der på 25.plass, etter å ha tapt sine to første kamper. 

## Sesongen 2022

Før sesongen 2022 byttet Helland-Hansen makker til Emilie Olimstad. Helland-Hansen/Olimstad etablerte seg i løpet av sesongen 2022 som Norges førstepar og ble norgesmestre. Duoen satser mot OL i Paris i 2024. I sesongen 2022 hadde de akkurat ikke nok rankingpoeng til å kvalifisere seg til VM, og de fikk heller ikke delta i EM på grunn av en administrativ tabbe i det norske volleyballforbundet.

## Sesongen 2023

Helland-Hansen/Olimstad forsvarte NM-gullet i sesongen 2023, i det som ble Helland-Hansens fjerde NM-gull på rad. I EM i Wien i august tapte Helland-Hansen/Olimstad begge sine kamper, og endte på 25.plass. Helland-Hansen tangerte dermed sin egen bestenotering fra EM i 2021.

## Sesongen 2025
Mars 2025 så debuterte Helland-Hansen med ny makker Nina Pavlova i turneringen Beach Royals i Sverige hvor de kom på tredjeplass. De vant finalen i Nevza mot det norske paret Julia Moi Tennøy og Solveig Sunde. De tok sin første medalje i World Beach Pro Tour med sølv i Busan Gwangalli Future i august. I oktober 2025 så ble de det første norske kvinnelaget som har kvalifisert seg til hovedrunden i en Elite16-turnering i Cape Town. 

## Referanser


## Eksterne lenker
*
Victoria Faye Kjølberg

**Victoria Faye Kjølberg** (født 1994) er en norsk sandvolleyballspiller. Hun har vunnet tre gull i NM. I 2014 vant hun sammen med Janne Kongshavn, og i 2018 og 2019 vant hun sammen med Ane-Guro Hjortland. 

## Referanser


## Eksterne lenker
*
Aker Al-Obaidi

**Aker Al Obaidi** (født 21. september 1999) er en irakisk bryter, som bor og trener i Østerrike, der han representerer klubben Ringer Sport Club Inzing. Han representerte Det olympiske flyktninglaget under Sommer-OL 2016.

## Bakgrunn
Han begynte med bryting i Irak da han var seks år gammel, i en klubb som ble drevet av hans far. Han var talentfull som junior, da han vant en del juniorturneringer. Da han var 14 år gammel kom Den islamske staten (IS) og overtok hjembyen hans, Mosul, og rekrutterte soldater derifra. Han rømte da Europa, og endte opp i Østerrike der han fikk asyl. 

## Idrettskarriere
Al Obaidi deltok i Junior-VM i bryting 2019, og kom der på 18.-plass. Under EM i bryting 2020 kom han på 24.-plass. Han ble tatt ut til å delta på det olympiske flyktninglaget under Sommer-OL 2020. Der tapte han kvartfinalen mot Ramaz Zoidze, og endte på åttendeplass. 

## Referanser


## Eksterne lenker
*
Kjetil Tellnes

**Kjetil Tellnes** (født 1995) er en norsk sandvolleyballspiller. Tellnes er mest kjent for å ha vunnet bronse i NM i 2021, sammen med Marius Pande. Tellnes/Pande representerer Oslo Sandvolleyballklubb, og spiller på den nasjonale sandvolleyballserien Norges Tour. 

## Referanser


## Eksterne lenker
*
Prænkesisten

***Prænkesisten*** er et norsk humorprogram som ble sendt på NRK TV fra 2021 til 2022. Her skulle kjente NRK-fjes lurer hverandre med skjult kamera. Serien er lagt opp som en stafett, så den som blir «prænket» i en episode, må «prænke» noen andre i neste. 

Serien hadde premiere på strømmeplatformen NRK.no 6. august 2021, og er tilgjengelig på NRK TV. Den ble ikke vist på lineær tv. 

## Sesong 1

## Eksterne lenker
*
Friday the 13th Part III

***Friday the 13th Part III*** er en amerikansk slasher-film fra 1982 regissert av Steve Miner. Hovedrollene blir blant annet spilt av Dana Kimmell, Paul Kratka og Richard Brooker. Dette var den tredje filmen i *Friday the 13th-*franchisen. Handlingen er lagt til direkte etter handlingen i *[[Friday the 13th Part 2]]* og følger en tenåringsjente og en gruppe venner som befinner seg i nærheten av den lille innsjøen Crystal Lake. Men i området befinner også den hardt skadde Jason Voorhees seg. 

Filmen hadde kinopremiere i USA den 13. august 1982. En ny oppfølger i serien, kalt *[[Friday the 13th: The Final Chapter]],* ble vist i USA i 1984. Enda en oppfølger i film-serien, *[[Friday the 13th: A New Beginning]],* kom ut i 1985.

## Handlingsreferat
Jason Voorhees går til en butikk i nærheten av innsjøen Crystal Lake for å bytte klær. Der myrder han også butikk-eieren Harold og hans kone Edna. I mellomtiden reiser Chris Higgins og vennene hennes til den samme innsjøen for å tilbringe en helg der. 

Gjengen hennes inkluderer blant annet Shelly og Vera, den gravide Debbie og hennes kjæreste Andy, samt Chuck og Chili. Men Jason Voorhees slår til igjen og planlegger å ta livet av alle han møter en etter en.

## Skuespillere
* Dana Kimmell som Chris Higgins
* Paul Kratka som Rick
* Tracie Savage som Debbie
* Jeffrey Rogers som Andy
* Catherine Parks som Vera Sanchez
* Larry Zerner som Shelly
* Richard Brooker som Jason Voorhees

## Referanser


## Eksterne lenker
*
Friday the 13th: The Final Chapter

***Friday the 13th: The Final Chapter*** er en amerikansk slasher-film fra 1984 regissert av Joseph Zito. Hovedrollene ble blant annet spilt av Kimberly Beck, Corey Feldman og Crispin Glover. Dette var den fjerde filmen i *Friday the 13th*-franchisen. Denne filmen begynner rett etter handlingen i *[[Friday the 13th Part III]]*. Filmen handler om den nå antatt døde Jason Voorhees som fortsetter sin drapsorgie i nærheten av den lille innsjøen Crystal Lake.

Filmen hadde kinopremiere i USA, den 13. april 1984. En ny oppfølger, *[[Friday the 13th: A New Beginning]]*, ble sluppet året etter i 1985.

## Handlingsreferat
Politiet rydder opp på et åsted. Jason Voorhees er nå antatt død og blir tatt med til et likhus. Men ved et sykehus gjenopplives han plutselig og stikker av. Han dreper snart en person med baufil og går deretter etter sykepleier Robbie Morgan med en skalpell. Dagen etter kjører en gruppe tenåringer til Crystal Lake for å overnatte der en helg og reise på fest.

Gjengen plukker også opp en haiker, som snart blir drept av Jason. Tenåringene møter en nabo ved innsjøen, Trish Jarvis, hennes tolv år gamle bror Tommy og deres hund Gordon. Senere samme kveld begynner tenåringene å drikke og feste. Men Jason Voorhees dukker også opp i nærheten av Crystal Lake igjen og begår en rekke mord.

## Skuespillere
* Corey Feldman som Tommy Jarvis
* Kimberly Beck som Trish Jarvis
* E. Erich Anderson som Rob Dier
* Barbara Howard som Sara
* Joan Freeman som Tracy Jarvis
* Peter Barton som Doug
* Crispin Glover som Jimmy
* Judie Aronson som Samantha.
* Lawrence Monoson som Ted
* Alan Hayes som Paul.
* Bruce Mahler som  Axel.
* Lisa Freeman som sykepleier Robbie Morgan
* Bonnie Hellman som en haiker
* Ted White som seriemorderen Jason Voorhees.

## Referanser


## Eksterne lenker
*
Kaptein (fotball)

**Lagkapteinen** av et fotballag er en spiller på laget, som er valgt til å være på banen som leder; de er ofte en av de eldre/eller mer erfarne spillerne i troppen, eller en spiller som kan sterkt påvirke spillet, eller har gode lederegenskaper. Lagets kaptein er vanligvis identifisert ved bruk av et armbind.

## Ansvar

Den eneste offisielle ansvaret for en kaptein som er angitt i spillereglene er å delta i myntkast før avspark (for valg av mål eller å ta avspark først) og før en straffesparkkonkurranse. I motsetning til hva som ofte blir sagt, har kapteinen ingen særskilte fullmakter til å utfordre en beslutning av dommer. Men dommere kan snakke med kapteinen om generell orden og atferd hvis det er nødvendig.

## Se også
* Lagkaptein

## Referanser


## Eksterne lenker
* 
*  Kapteinens rollebeskrivelse – Norges Fotballforbund
Donaulimes

**Donaulimes** er den del av den romerske militærgrense som gikk langs Donau i dagens Bayern i Tyskland, Østerrike, Slovakia, Ungarn, Serbia, Romania og Bulgaria. Grensebefestningen besto av tallrike vakttårn, castra og kasteller. Grensens viktigste bestanddel er elven Donau, som var vanskelig å krysse. Som følge av Donaus skiftende løp gjennom århundrene har mange festninger og bygninger gått tapt. Stedene for de romerske bosettingene har også etter at romerne forlot dem, vært populære byggeområder. Svært få av de romerske militæranlegg har derfor overlevd uberørt av senere byggevirksomhet.

## Oversikt over Donaulimes

Limes2.png|Øvre Germanias limes kommer inn på Donau vest for Regensburg.
Rätischer Donaulimes.png|Limes i Øvre Germania og Raetia, mellom Regensburg og Passau
Limes3.png|Limes i dagens Østerrike
Limes4.png|Den pannoniske limes i dagens Ungarn
Limes5.png|Limes i Moesia, dagens Bulgaria og Romania


## UNESCOs verdensarvliste - Donaulimes (vestre del)

De tyske, østerrikske og slovakiske delene av den romerske limes langs Donau ble oppført på verdensarvlisten i 2021. Strekningen dekker 600 kilometer av Donaus høyre bredd. Ungarn var en del av denne oppføringen på verdensarvlisten, men trakk seg i juni 2021.

Den tyske delen av Donaulimes består av 24 steder mellom Eining ved Regensburg og Passau. De fleste av stedene er bevart under bakken. Synlige kulturminner finnes i Bad Gögging (termalbbad), Regensburg (Porta Praetoria), Boiotro-museet i Passau. Den østerrikske del av Donaulimes har 47 verdensarvsteder, fra den tyske til den slovakiske grensen. Synlige kulturminner finnes i Mautern, Traismauer, Tulln, Zeiselmauer, og Petronell-Carnutum ved Hainburg an der Donau. Utgravninger er synlige i Wien, blant annet på Hoher Markt. I Slovakia er det registrert seks verdensarvsteder knyttet til Donaulimes, blant annet Gerulata i Rusovce (Bratislava) og militærleiren Kelemantia i Iza, ved Komárno.


Porta Praetoria in Regensburg (Ruine).jpg|Innebygget rest av Porta Praetoria i Regensburg, Tyskland.
Wien - Römermuseum, Untergeschoß.JPG|Utgravningene i Hoher Markt i Wien, Østerrike.
Gerulata.jpg|Gerulata-kastellet sør for Bratislava, Slovakia. 


## UNESCOs tentativliste - Donaulimes (østlige del)
Donaulimes i Serbia, Bulgaria og Romania er oppført på UNESCOs tentativliste.

## Referanser
Friidrett under Sommer-OL 2020 – 4 × 100 meter stafett menn

**4 x 100 meter stafett menn** under Sommer-OL 2020 i Tokyo, Japan ble arrangert 5. og 6. august 2021 på Japans nasjonalstadion. Det stilte 16 stafettlag, der hvert team hadde 5 medlemmer hvor 4 ble valgt i hver runde.

Norge var ikke representert i øvelsen.

## Resultater
Resultatene var som følger:

### Forsøksheat
Kvalifiseringsregler: De tre første lagene i hvert heat (Q) og de to raskeste ellers (q) gikk videre til finalen.
#### Heat 1

#### Heat 2

### Finale

Storbritannia ble nummer to i løpet, men mistet sølvmedaljene etter at Chijindu Ujah avla en positiv dopingprøve.

## Referanser


## Eksterne lenker
*
Timo Nummelin

**Timo Kalevi Nummelin** (født 7. september 1948 i Åbo), er en finsk tidligere ishockeyspiler og fotballspiller. Nummelin var som ishockeyspiller back, han la opp som aktiv spiler i 1994. Han har spilt for det finske landslaget i både ishockey og fotball.

Han spilte for TPS Åbo både i ishockey og i fotball, og har også vunnet det finske mesterskapet i begge idretter (ishockey 1976, fotball 1968, 1971 og 1972). Han er den eneste finske idrettsmannen som ble kåret til årets spiller både i fotball (1968) og ishockey (1981). Han har også spilt på det finske landslaget både i ishockey (225 kamper) og fotball (14 kamper), og deltok i åtte ishockey-VM.

## Klubber
* TPS Åbo 1964–1987
* VG-62 1987–1989
* Kiekko-67 1989–1994

## Familie
Nummelin er far til den finske ishockeyspilleren Petteri Nummelin og svigerfaren til den finske ishockeyspilleren Antti Niemi.

## Referanser


## Eksterne lenker
*
Friday the 13th: A New Beginning

***Friday the 13th: A New Beginning*** er en amerikansk skrekkfilm med premiere i 1985. Den er en oppfølger til *[[Friday the 13th Part III]]* fra 1982 og *[[Friday the 13th: The Final Chapter]]* fra 1984.

«A New Beginning» ble fulgt opp av *[[Friday the 13th Part VI: Jason Lives]],* som kom ut i 1986, samt *[[Friday the 13th Part VII: The New Blood]],* som kom ut i 1988.

## Handlingsreferat
Flere år etter at Jason Voorhees døde, plages en tenåring; Tommy Jarvis, fremdeles av mareritt om seriemorderen, noe som resulterte i at han ble innlagt ved mange forskjellige psykiatriske sykehus. Han blir etter hvert overført til Pinehurst Halfway House, administrert av dr. Matt Letter og hans assistent Pam Roberts. 

Der møter Tommy snart en gruppe andre tenåringer, inkludert de to elskerne Eddie Kelso og Tina McCarthy, stammeren Jake Patterson, Violet Moraine, Robin Brown, tvangsspiser Joey Burns og den unge Reggie Winter, hvis bestefar arbeider som anleggets kokk. Gruppen mislikes av naboen Ethel Hubbard, ettersom Eddie og Tina har for vane å ha seksuell omgang på eiendommen hennes. Av den grunn forbyr Matt resten av gruppen å bevege seg utenfor anleggets lokaler.

Vic Faden, en annen pasient ved institusjonen, blir grepet av en galskap forårsaket av Joeys uforskammetheter og dreper Joey med en øks, noe som fører til at han blir arrestert. Den kvelden blir to andre myrdet av en usynlig overfallsmann etter at bilen deres havarerer, og et par andre blir drept kvelden etter. En lokal lensmann antar at Jason Voorhees kan ha gjenoppstått og er gjerningspersonen bak disse nye drapene. Neste morgen går Eddie og Tina inn i en skog og har sex. Men de blir oppdaget av Ethels ektemann Raymond Joffroy, som blir drept kort tid senere. Stadig flere mennesker blir drept på forskjellige måter, og politiet sliter med å avsløre den egentlige drapsmannen.

## Skuespillere
* John Shepherd som Tommy Jarvis
* Corey Feldman som 12 år gammel Tommy Jarvis.
* Melanie Kinnaman som Pam Roberts.
* Shavar Ross som Reggie Winter.
* Richard Young som Dr. Matthew Letter.
* Marco St. John som Sheriff Cal Tucker.
* Juliette Cummins som Robin Brown.
* Carol Locatell som Ethel Hubbard.
* Vernon Washington som George Winter.

## Referanser


## Eksterne lenker
*
Friday the 13th Part VI: Jason Lives

***Friday the 13th Part VI: Jason Lives*** er en amerikansk slasher-film fra 1986 regissert og skrevet av Tom McLoughlin. Den er en oppfølger til *[[Friday the 13th: A New Beginning]]* fra 1985.

Manus ble skrevet av Tom McLoughlin. Hovedrollene ble blant annet spilt av Thom Mathews, Jennifer Cooke, David Kagen og C.J. Graham. Dette er den sjette filmen i *Fredag den 13de-*serien, og Jason Voorhees kommer tilbake til innsjøen Crystal Lake for å drepe enda flere mennesker. Samtidig må Tommy komme seg over frykten han har for den maskerte seriemorderen og stoppe denne morderen en gang for alle. 

Filmen ble fulgt opp av *[[Friday the 13th Part VII: The New Blood]],* som ble utgitt i 1988, og *[[Friday the 13th Part VIII: Jason Takes Manhattan]]* fra 1989.

## Handling
En stund etter hendelsene ved Pinehurst Halfway House blir Tommy Jarvis løslatt fra psykiatrisk sykehus - til tross for at han fremdeles sliter med hallusinasjoner om seriemorderen Jason Voorhees, som Tommy drepte for mange år siden. Han vender tilbake til Crystal Lake, nå om døpt til Forest Green, for å konfrontere frykten sin. Han reiser sammen med sin gode venn Allen Hawes. De besøker Jasons grav under et voldsomt tordenvær, i håp om å kremere morderens kropp og til slutt avslutte Tommys mareritt for godt. Etter å ha gravd opp liket av Jason, opplever Tommy tilbakeblikk fra hans siste møte med Jason. 

Men lyn slår ned i området, noe som får Jason til å komme tilbake til livet som en udødelig person. Tommy flykter til lensmannen for å advare politiet om Jasons retur. Men advarselen hans om at Jason har kommet tilbake, blir ikke tatt på alvor av sheriff Mike Garris. De tror at Tommy bare hallusinerer om at Jason er tilbake. I mellomtiden forsøker noen å opprette en ny sommerleir i nærheten av den samme innsjøen som Jason tidligere myrdet en rekke mennesker. Men Jason ønsker å forhindre dette og setter i gang enda en drapsorgie i området. 

## Skuespillere
* Thom Mathews som Tommy Jarvis.
* Jennifer Cooke som Megan Garris.
* David Kagen som Sheriff Mike Garris.
* Kerry Noonan som Paula Mott.
* Renée Jones som Elizabeth "Sissy" Baker.
* Tom Fridley som Carter "Cort" Andrews.
* Darcy DeMoss som Nicola "Nikki" Parsley.
* Nancy McLoughlin som Lizbeth Mott.
* Tony Goldwyn som Darren Robinson.
* Alan Blumenfeld som Larry.
* Matthew Faison som Stan.
* Ann Ryerson som Katie.
* Ron Palillo som Allen Hawes.

## Referanser


## Eksterne lenker
*
Mika Partanen

**Mika Antero Partanen** (født 1992) er en finsk ishockeyspiller som spiller for den norske klubben Vålerenga. Han er en venstreving.

Partanen har spilt nærmest hele karrieren i finsk hockey, men unntak av et par sesonger med juniorhockey i Canada og noen måneder på utlån i Sveits. Han kom til Vålerenga fra Vaasan Sport i finsk toppdivisjon. Han fikk med seg én kamp for Jokerit i KHL sesong 2020/21, et lag han tidligere har spilt for i den finske toppdivisjonen. Partanen har flere sesonger bak seg i Helsingfors, der han blant annet var lagkamerat med Vålerenga-spiller Tommi Taimi.

## Referanser


## Eksterne lenker
*
Polen rundt 2021

**Polen rundt 2021** var den 78. utgaven av sykkelrittet Polen rundt. Rittet ble arrangert fra 9. til 15. august 2021.

João Almeida vant to etapper og sammenlagt.

## Lag og ryttere

## Etappene

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Resultater

## Referanser


## Eksterne lenker
* 
*
Friday the 13th Part VIII: Jason Takes Manhattan

***Friday the 13th Part VIII: Jason Takes Manhattan*** er en amerikansk slasher-film fra 1989. 

Hovedrollene ble spilt av Jensen Daggett, Scott Reeves og Kane Hodder. Dette er den åttende filmen i The Friday the 13th-franchisen. Handlingen er lagt til flere år etter *[[Friday the 13th Part VII: The New Blood]]* og følger en gruppe studenter som Jason Voorhees forfølger til New York City. Filmingen fant sted i Vancouver, British Columbia. Den neste filmen i film-serien er *[[Jason Goes to Hell: The Final Friday]],* som  ble sluppet i 1993.

## Handlingsreferat
Liket av Jason Voorhees er fremdeles lenket fast til bunnen av innsjøen, men han blir gjenopplivet. Neste morgen er skipet SS «Lazarus» klar til å sette seil mot New York City med en gruppe studenter fra Lakeview High School, ledet av deres biologi-lærer dr. Charles McCulloch og engelsk-lærer Colleen Van Deusen. Jason Voorhees sniker seg også om bord på båten og begynner enda en drapsorgie. Fremme i New York fortsetter Jason å forfølge dem gjennom gatene. 

## Skuespillere
* Jensen Daggett som Rennie
* Scott Reeves som Sean Robertson
* Barbara Bingham som Colleen Van Deusen
* Peter Mark Richman som Charles McCulloch
* Martin Cummins som Wayne
* Gordon Currie som Miles Wolfe
* Alex Diakun som Deck hand
* V. C. Dupree som Julius
* Saffron Henderson som J.J.
* Kelly Hu som Eva Watanabe
* Sharlene Martin som Tamara Mason
* Warren Munson som Admiral Robertson
* Kane Hodder som Jason Voorhees

## Eksterne lenker
*
Friday the 13th Part VII: The New Blood

***Friday the 13th Part VII: The New Blood*** er en amerikansk slasher-film fra 1988 regissert av John Carl Buechler. Hovedrollene ble spilt av blant andre Lar Park Lincoln, Kevin Blair, Susan Blu og Kane Hodder i rollen som Jason Voorhees. Dette var den sjuende filmen i *Friday the 13th-*franchisen. Handlingen er lagt til flere år etter *[[Friday the 13th Part VI: Jason Lives]].* Filmen hadde premiere i USA den 13. mai 1988.

Filmen ble senere fulgt opp av *[[Friday the 13th Part VIII: Jason Takes Manhattan]]* fra 1989.

## Handlingsreferat

Etter å ha vært vitne til at hennes alkoholiserte far mishandlet moren hennes forsøker en ung Tina Shepard å unnslippe kaoset hjemme. Hun reiser på innsjøen Crystal Lake i en båt. Faren hennes følger etter henne i et forsøk på å stoppe henne, men han faller i sjøen og drukner.

Flere år senere sliter Tina fremdeles med stor anger og skyldfølelse på grunn av farens død. Moren hennes, Amanda, tar henne derfor med til innsjøen for behandling fra en psykiater, Dr. Crews. Doktoren begynner en rekke eksperimenter og verbale teknikker som skal agitere hennes mentale tilstand. Etter en spesielt opprivende situasjon med Dr. Crews, løper Tina vekk fra hytta og tenker på farens død.

Men hun vekker ubevisst seriemorderen Jason Voorhees, som var lenket fast på bunnen av Crystal Lake for mange år siden. Jason kommer seg opp av vannet for å begå enda flere mord. Samtidig holder en gruppe tenåringer bursdagsfest for sin venn Michael. Gruppen inkluderer blant annet Michaels fetter Nick, Russell og kjæresten Sandra, Ben og kjæresten Kate, science fiction-forfatteren Eddie og den snobbete Melissa.

## Skuespillere
* Kane Hodder som Jason Voorhees
* Lar Park Lincoln som Tina Shephard
* Kevin Blair som Nicholas Rogers
* Susan Blu som Mrs. Amanda Shepard
* Terry Kiser som Dr. Crews
* Susan Jennifer Sullivan som Melissa.
* Elizabeth Kaitan som Robin Peterson

## Referanser


## Eksterne lenker
*
Hallvard Hande

**Hallvard Hande** (**Halvor Halvorsen Hande**, 1846–1887) var en norsk forfatter på valdresmål og innsamler av sagn fra Valdres. Han var en av de første som benyttet valdresmålet i skrift. Senere virket han som prest i en norsk-amerikansk menighet og var redaktør for den norskspråklige avisen *Norden* i Chicago.

## Liv
Han var sønn av gårdbruker Halvor Johannesen og Marit Knutsdatter og var født på Nedre Hande i Vestre Slidre i Valdres. Som gutt viste han gode evner og fikk noe undervisning utover almueskolen hos klokkeren Brandt på gården Løkje. 17 år gammel ble han elev ved Gjertsens skole i Christiania, hvor han ble student i 1866. Han studerte teologi og tok embetseksamen i 1872.

Hande giftet seg med Louise Neumann fra Drammen og reiste deretter til Amerika for å overta et prestekall i Den norske synode i Decorah. Etter to slitsomme år som prest i Estherville i Iowa tenkte han på å vende tilbake til Norge, men fikk så tilbud om å overta redaktørstillingen i avisen *Norden* i Chicago. I Handes tid som redaktør ble dette en av de viktigste avisene blant de norske utvandrerne i Amerika. På grunn av svak helse måtte han 1882–1884 oppgi redaktørstillingen og flyttet sørover til Texas, hvor han drev et apotek. Han døde av brystsyke i 1887, 42 år gammel.

## Forfatterskap
Valdresmålet var benyttet i skrift allerede av Andris Vang (*Reglo o rispo*, 1850), men mens Vang hadde utarbeidet sin egen skriftform, kjente Hande Ivar Aasens verk og kunne bygge sin rettskrivning for valdresmålet på landsmålet. Hande var en ivrig målmann helt fra studentdagene, og skrev mye i dagspressen i den tiden han bodde i Christiania. I denne tiden skrev han også komedien *Ei Hugvending* på valdresmål. Den ble utgitt av Det norske Samlaget under pseudonymet «Steinvard» i 1873. Med utgaven fulgte to musikkbilag.

*Ei Hugvending* kom i nytt opplag i 1897 og i et tredje i 1941. Det ble satt opp sammen med Ivar Aasens *[[Ervingen]]* på det norske markedet i Oslo i 1898, og var mye spilt i norske ungdomslag. Stykket handler om bonden Gunnar Storflat, datteren hans Margit og den unge bonden Jon Småflat. Handlingen foregår på Storflat i løpet av en søndags ettermiddag om sommeren.

Hande samlet inn sagnstoff fra sin hjembygd Vestre Slidre i Valdres mens han var student. Tanken var at dette skulle utgis i trykken, men på grunn av forleggerens konkurs ble utgivelsen stanset. Senere ble materialet overdratt til Det norske Samlaget, som utga det sammen med stoff fra Johan Eberhard Nielsen og andre i samlingen *Segner fraa Bygdom* (1871). Sagnene var oppskrevet på valdresmål. Samlaget endret noe i Handes rettskrivning, men etter at trykkingen var begynt fikk de vite at Hande var uenig i endringene. Resten av stoffet ble derfor trykt etter Handes rettskrivning og disse sidene nummerert med romertall for å skille det fra stoffet som Samlaget hadde redigert.

## Referanser


## Litteratur
*
Vulu (Lom)

**Vulu** er en elv i Lom kommune i Innlandet. Elvas øvre del ligger på snaufjellet og kalles Sålellselvi. Den skifter navn omtrent der elva kommer ned til skoggrensen ved Svartlie. Rett ovenfor Garmostrædet og Hamsunstugu renner den vesle elva Gjerdingi sammen med Vulu, som like etter munner ut i Vågåvatnet ved Garmogårdene.

En del av vannføringen overføres fra oppdemming i Sålellselvi via kanalsystem (Nordstrondavassvegen) til Vassvegtjørni og Medalsbekken lenger nord. Kanalsystemet fortsetter videre rundt Ausfjellet som Sålellvassvegen. Dette er utenfor Vulus naturlige nedbørsfelt.

## Referanser
Norgesmesterskap Oselver

**Norgesmesterskapet i oselver**, eller **Oselver-NM**, er et årlig arrangement i regi av Norges Seilforbund som kårer norgesmester i Oselver-seiling. Første Oselver-NM ble arrangert i 1978 av Milde Båtlag. Siden 1984 har det vært konkurrert i klassen 8 kvadratmeter spriseil. Tidligere byttet man mellom ulike klasser fra år til år. 
I Oselver-NM konkurrerer herrer og kvinner sammen i åpen klasse. 

Gjennomføringen av Oselver-NM går på omgang mellom klubbene Milde Båtlag, Ran Seilforening, Hjellestad Seilforening, Båtlaget Njord/Tysnes og Austevoll Seilforening.

I klassen 8 kvadratmeter spriseil skal lagene bestå av tre personer, som bemanner henholdsvis roret, storseilet og fokken.

## Resultater

(1) I 1983 deltok kun 15 båter, mens kravet for å kunne arrangere Norgesmesterskap neste år er 20 deltagende båter. Dette førte til at man i 1984 måtte arrangere Nasjonalt Klassemesterskap for å gjenvinne status som Norgesmesterskap det påfølgende året.

(2) I 2002 var det vindstille i tre dager, før det plutselig blåste opp. Kun én seilas ble fullført søndagen. Det kreves 4 fullførte seilaser for gyldig Norgesmesterskap.

(3) I 2005 deltok kun 14 båter, mens kravet for å kunne arrangere Norgesmesterskap neste år er 20 deltagende båter. Dette førte til at man i 2006 måtte arrangere Nasjonalt Klassemesterskap for å gjenvinne status som Norgesmesterskap det påfølgende året.

(4) NSFs regelverk gir klasser som ikke fyller kravet om 20 startende båter, men som har fylt kravene ved NM i to av de siste tre årene, NM-status og dermed godkjent Norgesmesterskap.

(5) Norgesmesterskapet 2020 ble avlyst pga den da pågående Koronaviruspandemien.

## Referanser
Charlotte Afriat

**Charlotte Afriat** (født 17. oktober 2002) er en monegaskisk friidrettsutøver som deltok i Sommer-OL 2020. Hun representerer klubben AS Monaco.

Hennes mor, Virginie Gollino, var også friidrettsutøver, og deltok i VM i friidrett 1997.

## Idrettskarriere
### 2018
Afriat satte to nasjonale rekorder for Monaco i april 2018; den 18. april løp hun 100 meter på 12,41, og den 29. april løp hun 200 meter på 26,71. Hun deltok i Det europeiske småstatsmesterskapet i friidrett 2018, og kom der på fjerdeplass på 100 meter. I juni deltok hun i Middelhavslekene 2018, og ble der slått ut i forsøksheatet på 100 meter. Under U18-EM i friidrett 2018 ble hun slått ut i forsøksheatet på 100 meter, og hun ble også slått ut i forsøksheatet på 100 meter under det franske U18-mesterskapet i friidrett i Bondoufle. Hun ble tatt ut til å delta i Sommer-OL for ungdom 2018, der hun kom på 24.-plass 100 meter. Under Ungdoms-OL var hun Monacos flaggbærer under åpningsseremonien.

### 2019
Under De europeiske småstatslekene 2019 kom hun på åttendeplass på 100 meter. Hun deltok i Sommer-EYOF 2019 og VM i friidrett 2019, men ble slått ut i forsøksheatet på 100 meter i begge disse mesterskapene. 

### 2020
2020-sesongen i friidrett ble redusert på grunn av koronaviruspandemien, men hun deltok i det monegaskiske innendørsmesterskapet i friidrett, der hun kom på sjuendeplass på 60 meter, og deltok i det franske U20-mesterskapet innendørs, der hun ble slått ut i forsøksheatet på 60 meter.

### 2021
Hun deltok i Det europeiske småstatsmesterskapet i friidrett 2021, og kom der på tiendeplass på 100 meter. Monaco deltok i Third League under Lag-EM i friidrett 2021, og Afriat kom der på niendeplass på 100 meter. Hun deltok i U20-EM i friidrett 2021, men ble det slått ut i forsøksheatet på 100 meter. 

Hun representerte Monaco under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 12,35 i den innledende runden, men hun gikk ikke videre til forsøksheatet. 

## Referanser


## Eksterne lenker
* 
*  Profil hos Sommer-OL 2020
Ole Martinussen

**Ole Martinussen** (født i 1857 i Bergen, død 22. mai 1918 i Narvik) var Narviks første ordfører og innehadde vervet fra 1. januar år 1902, da byen ble grunnlagt. Martinussen ble også valgt til ordfører for 1905, men flyttet fra byen, og varaordfører Statius Mossing overtok som ordfører. Han var varaordfører i 1903.

Ole Martinussens vei på Storåsen i Narvik er oppkalt etter han.

## Referanser


## Litteratur
*
Kåre Mol

**Kåre Johan Mol** (født 1962) er en norsk tidligere volleyballspiller, nå -trener og bosatt i Strandvik, som har 96 landskamper for Norges herrelandslag i volleyball. Han spilte også sandvolleyball, og tok blant annet tok bronsemedalje under Sandvolleyball-NM 1995 i Mandal, med Jetmund Berntsen som makker.

Mol var tidligere landslagstrener og sportssjef i Norges Volleyballforbund, samt trener på volleyballgymnaset ToppVolley Norge på Sand i Ryfylke &ndash; som han òg var med og startet. I 2019 ble han kåret til verdens beste trener i sandvolleyball for 2018, av trenerforeningen i det internasjonale volleyballforbundet.

Han er gift med volleyballspilleren Merita Mol, og far til brødrene Anders, Hendrik, Markus og Adrian, samt yngstesøster Melina &ndash; alle sandvolleyballspillere.

## Referanser


## Eksterne lenker
*
Fortuna-trioen

**Fortuna-trioen** var en betegnelse som ble satt på de tre forretningspersonene Ole Zimmermann Børresen, Frode Trollebø og Knut Stärk-Johansen. Trioen samarbeidet om en rekke selskap, blant disse var Fortuna Management som ledet til betegnelsen.

I 2007 ble det gjennom et stort oppslag i avisen Dagens Næringsliv hevdet at trioens modus operandi var å involvere seg i selskaper og benytte disse til å berike seg selv personlig ved å begå økonomisk utroskap og belaste selskapene for personlig forbruk og uttak av penger. For å unngå at selskapene skulle gå konkurs ble investorer forledet til å spytte inn kapital. Blant disse var den aldrende dagligvaregründeren Einar Nistad som tapte 14 millioner kroner på det han trodde var investering i selskapet Aminotech, men som i realiteten ble overført til selskaper som Fortuna-trioen hadde full kontroll over. En mindre del av Nistads investering havnet på en konto tilhørende Anne Stärk-Johansen, ektefelle av Knut Stärk-Johansen, og da saken ble rullet opp i 2010 trakk hun seg fra sin stilling som konserndirektør i Nordea.

I 2010 ble det tatt ut tiltale mot de tre og de ble i Oslo tingrett dømt for bedrageri, økonomisk utroskap og hvitvasking av utbytte på nærmere 100 millioner kroner. Dommen ble anket helt opp til høyesterett der Stärk-Johansen endte opp med tre år og tre måneders fengsel, Trollebø fikk to år, mens Børresen ble dømt til fire års fengsel. Grunnet lang behandlingstid i rettssystemet ble halvparten av straffen gjort betinget for alle tre.

## Referanser
Liste over utøvere i Vuelta a España 2021

**Liste over utøvere i [[Vuelta a España 2021]]**

## Noter



## Eksterne lenker
*Startlist with dropouts - procyclingstats.com1
Jason Goes to Hell: The Final Friday

***Jason Goes to Hell: The Final Friday*** er en amerikansk slasher-film fra 1993 regissert av Adam Marcus, med manus av Jay Huguely og Dean Lorey. Dette var den niende filmen i *Friday the 13th-*franchisen. Hovedrollene ble spilt av blant andre John D. LeMay, Kari Keegan, Steven Williams og Kane Hodder. Handlingen er lagt til etter *[[Friday the 13th Part VIII: Jason Takes Manhattan]].* Den neste filmen i film-serien var *[[Jason X]],* som hadde premiere i 2001. En annen crossover, *[[Freddy VS. Jason]],* kom ut i 2003.

## Handlingsreferat
Noen år etter sitt dødsfall på Manhattan fra den forrige filmen vender en gjenoppstått Jason Voorhees tilbake til sommerleiren ved innsjøen Crystal Lake, hvor han begynner å forfølge en ensom kvinne. Men kvinnen var egentlig en undercover FBI-agent og forsøker å ta Jason i bakhold sammen med FBI og SWAT. Jasons levninger blir sendt til et likhus. Jason stikker snart av fra likhuset og dreper flere andre i denne prosessen.

Jason dreper snart tre tenåringer. Når to politibetjenter blir sendt for å etterforske drapene. I mellomtiden oppdager en dusørjeger, Creighton Duke, at bare medlemmer av Jasons egen blodlinje virkelig kan drepe Jason. Den eneste levende slektningen av Jason er hans halvsøster Diana Kimble.

## Skuespillere
* John D. LeMay som Steven Freeman.
* Kari Keegan som Jessica Kimble.
* Steven Williams som Creighton Duke.
* Allison Smith som Vicki.
* Erin Gray som Diana Kimble.
* Steven Culp som Robert Campbell.
* Rusty Schwimmer som Joey B.
* Leslie Jordan som Shelby
* Billy «Green» Bush som Sheriff Landis.
* Kane Hodder som Jason Voorhees.
* Andrew Bloch som politibetjent Josh.
* Kipp Marcus som Randy Parker.
* Richard Gant som Phil the Coroner.

## Referanser


## Eksterne lenker
*
Şamaxı astrofysiske observatorium

**Şamaxı astrofysiske observatorium** (aserbajdsjansk: *Şamaxı Astrofizika Rəsədxanası*) er et stort observatorium i Aserbajdsjan som ligger 22 km nordvest for Şamaxı i Şamaxı distriktet. Observatoriet ligger i Store Kaukasus, 1435 meter over havet. Det tilhører Aserbajdsjans nasjonale vitenskapsakademi.

Det ble grunnlagt i 1958 av Jusif Mammadalijev og ble bygget mellom 1958 og 1960. Hovedinstrumentet er 2,0 m Carl Zeiss-speilteleskop, som ble innviet i 1966. Observatoriet har også tre mindre teleskoper.

## Teleskop
* 2,0&nbsp;m Carl Zeiss-speilteleskop
* 70&nbsp;cm AZT-8 Cassegrain-teleskop 
* 60&nbsp;cm Zeiss-600 Cassegrain-teleskop
* 35&nbsp;cm Katadioptrisk-teleskop

## Eksterne lenker
* 
*
Bremsa naturreservat

**Bremsa naturreservat** ligger omtrent fem kilometer sør-øst for Mjøndalen, nord for Sagdammen. Berggrunnen består av Kambrosilur sedimenter. Elva som renner mellom Bremsetjern og Sagdammen og, myr områder rundt inngår også i reservatet. Området er fra kart på 51,9 dekar, mens landarealet er på 55 dekar. Grensen for reservatet skal være merket i marka. Reservatets bestemmelser sier at vegetasjon, døde busker og trær er fredet. Det er forbudt å fjerne planter eller tilføre nye plantearter. Det er også forbudt med motorisert ferdsel i området. Camping og oppsetting av telt er også forbudt. Sanking av bær og matsopp er tillatt.

Reservatet ble vernet 20. juni 1986. 

## Verneformål
Bevare et område som omfatter rikmyr og sumpvegetasjon med sjeldent og ekstremrikt planteliv. Langs elven finnes et av få voksesteder for brunskjene, og flere interessante starrarter.

## Rødlistearter i Bremsa naturreservat

Arter på Norsk rødliste for arter: brunskjene - Schoenus ferrugineus  L.

## Referanser
Canadas Grand Prix 2018

**Canadas Grand Prix 2018** (offisielt navn: *Formula 1 Grand Prix Heineken du Canada 2018*) er et Formel 1-løp som ble arrangert 10. juni 2018 på Circuit Gilles Villeneuve i Montréal, Canada. Det var det syvende løpet i -sesongen, og det 55. Canadas Grand Prix. Løpet ble vunnet av Sebastian Vettel i Ferrari som også tok pole position. Valtteri Bottas i Mercedes tok  andreplassen og Max Verstappen i Red Bull tok tredjeplassen.

Løpet skulle egentlig kjøre på 70 runder, men etter at løpsledelsen beordret modell Winnie Harlow til å veive med mål-flagget før lederen av løpet, Sebastian Vettel, krysset målstreken på runde 69, ble det kun 68 runder som ble tellende.

## Kvalifisering

### Kvalifiseringen

#### Notater til tabellen
Pierre Gasly fikk en gridsstraff på ti plasser for å ha overskredet sin kvote av kraftenhetselementer.

Romain Grosjean klarte ikke å sette en rundetid i kvalifiseringen, men fikk lov til å starte løpet av løpsledelsen.

## Løpet

### Løpet

## Treninger

### Trening 1

### Trening 2

### Trening 3

## Referanser
Cymru Premier 2021–2022

**Cymru Premier 2021–2022**, var den 30 sesongen av walisisk toppdivisjon. Sesongen begynte 13. august 2021. Regjerende mestere Connah's Quay Nomads klarte ikke å forsvare tittelen og The New Saints vant sitt 14. seriemesterskap.

## Klubbinfo

## Tabell

## Resultattabell
### Kamper 1–22

### Kamper 23–32

#### Topp seks

#### Bunn seks

## Referanser
Kakadudessus

* se systematisk inndeling

***Kakadudessus*** er en slekt av biller som tilhører familiegruppen vannkalver.

## Utseende
En liten, avlang, nokså flat vannkalv, dekkvingene med gule tegninger.

## Levevis
Arten lever i skyggefulle bekker med grusete bunn og uten bunnvegetasjon i skog, i små pøler i bekkene.

## Utbredelse
Arten lever i Australia (nordlige Queensland, Northern Territory).

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Kakadudessus*** Hendrich & Balke, 2009
******** *[[Kakadudessus tomweiri]]* Hendrich & Balke, 2009

## Referanser


## Eksterne lenker
* *Kakadudessus* på GBIF https://www.gbif.org/species/4742558
*
Coelofletium

***Coelofletium*** er en slekt av biller som hører til familien vannkjær (Hydrophilidae).

## Utseende
Små til middelsstore, blanke, ovale vannkjær. På farge er de gjerne svarte. Oversiden er svært blank og fint punktert.

## Levevis

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær,  Sphaeridiinae
****** Stammen Coelostomatini
******* Slekten ***Coelofletium*** d'Orchymont, 1925
******** *[[Coelofletium cambodiense]]* Satô & Chûjô, 1961
******** *[[Coelofletium coelostomoides]]* (J.Balfour-Browne, 1945)
******** *[[Coelofletium exstriatum]]* (Orchymont, 1925)

## Eksterne lenker
* *Coelofletium* på GBIF https://www.gbif.org/species/1034250
*
Gillisius

***Gillisius*** er en slekt av biller som hører til familien vannkjær (Hydrophilidae).

## Utseende
Små (2-2,5 millimeter), bredt ovale, rødbrune vannkjær, nesten halvkuleformede. Dekkvingene har fine punktstriper.

## Levevis
Artene kan finnes i vannfylte blomsterstander av slekten *[[Heliconia]]*.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær, Sphaeridiinae
****** Stamme Megasternini
******* Slekten *Gillisius* d'Orchymont, 1925 
******** *[[Gillisius andrewesi]]* d'Orchymont, 1926
******** *[[Gillisius madurensis]]* d'Orchymont, 1925

## Kilder

## Eksterne lenker
* *Gillisius* på GBIF https://www.gbif.org/species/4575558
*
Moraphilus

***Moraphilus*** er en slekt av biller som hører til familien vannkjær (Hydrophilidae).

## Utseende
En liten (3-3,5 millimeter), bredt oval, blank, mørk vannkjær med lys sidekant. Dekkvingene har fine punkstriper.

## Levevis
Arten kan finnes på møkk og åtsler i regnskog.

## Utbredelse
Slekten er utbredt i det nordlige Sør-Amerika

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær, Sphaeridiinae
****** Stamme Megasternini
******* Slekten *Moraphilus* d'Orchymont, 1925 
******** *[[Moraphilus sulcatus]]* d'Orchymont, 1925

## Eksterne lenker
* *Moraphilus* på GBIF https://www.gbif.org/species/4736221
*
Litrosurus

***Litrosurus*** er en slekt av vannkjær.

## Utseende
En liten (1,8 millimeter), bredt oval, sterkt hvelvede (nærmest halvkuleformede), halvblankt mørkbrunlige vannkjær. Dekkvingene har fine punktrader.

## Levevis
Disse artene tilhører de landlevende vannkjærene.

## Utbredelse
Arten er utbredt på Borneo.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, Hydrophiloidea Latreille, 1802
**** Familien vannkjær, **[[Hydrophilidae]]** Latreille, 1802
***** Underfamilien kulevannkjær,  Sphaeridiinae Latreille, 1802
****** Stammen Omicrini Smetana, 1975
******* Slekten ***Litrosurus*** d'Orchymont, 1925
******** *[[Litrosurus insolitus]]* d'Orchymont, 1925

## Eksterne lenker
* *Litrosurus* på GBIF https://www.gbif.org/species/4763313
*
Neobidessodes

* se systematisk inndeling

***Neobidessodes*** er en slekt av biller som tilhører familiegruppen vannkalver.

## Utseende
Små, avlange, noe flate, mørkbrunlige vannkalver med oransje tegninger. Oversiden er tett punktert og noe hårete.

## Levevis
Artene lever i små bekker og vannhull med sandete bunn, noen av dem underjordiske.

## Utbredelse
Slekten er vidt utbredt langs kysten i Australia og på Ny-Guinea.

## Systematisk inndeling

Artene ble før plassert i slekten *[[Bidessodes]]*.

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Neobidessodes*** Hendrich & Balke, 2009
******** *[[Neobidessodes bilita]]* (Watts, 1978)
******** *[[Neobidessodes darwiniensis]]* Hendrich & Balke, 2011
******** *[[Neobidessodes denticulatus]]* (Sharp, 1882)
******** *[[Neobidessodes flavosignatus]]* (Zimmermann, 1922)
******** *[[Neobidessodes grossus]]* (Zimmermann, 1922)
******** *[[Neobidessodes gutteridgei]]* (Watts & Humphreys, 2003)
******** *[[Neobidessodes limestoneensis]]* (Watts & Humphreys, 2003)
******** *[[Neobidessodes mjobergi]]* (Zimmermann, 1922)
******** *[[Neobidessodes samkrisi]]* Hendrich & Balke, 2009
******** *[[Neobidessodes thoracicus]]* Hendrich & Balke, 2009

## Referanser


## Eksterne lenker
* *Neobidessodes* på GBIF https://www.gbif.org/species/5874242
* Atlas of Living Austrralia - *Neobidessodes* https://bie.ala.org.au/species/urn:lsid:biodiversity.org.au:afd.taxon:9084999b-1b04-4ef4-b505-3f6dacb0a9c9
*
Hydramara

***Hydramara*** er en slekt av biller som hører til familien vannkjær (Hydrophilidae).

## Utseende
En nokås stor vannkjær.

## Levevis
Artene lever i bekker i fjellområder.

## Utbredelse
Slekten er utbredt i den neotropiske økosonen (Argentina).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme Hydrobiusini
******* Slekten ***Hydramara*** Knisch, 1925
******** *[[Hydramara argentina]]* (Knisch, 1925)

## Kilder
* *Hydramara* på GBIF https://www.gbif.org/species/1034048

## Eksterne lenker
*
Jonas Vindedal Langlo

**Jonas Vindedal Langlo** (født 1996) er en norsk tidligere Volleyballspiller som spilte i Mizunoligaen for TIF Viking. Langlo spilte som opplegger. Han var også en del av det norske landslaget som deltok i EM-kvalifisering i 2021. Langlo ble seriemester med Viking i 2022/23-sesongen blant annet.

## Bakgrunn
Langlo er opprinnelig fra Førde og spilte som ungdomsspiller i Førde Volleyballklubb. Som junior flyttet han til Bergen, og har siden vært en del av TIF Viking. Etter at Kåre Helvik Morken la opp, ble Langlo førstevalget som opplegger. Siden har han spilt fast i Mizunoligaen fram til han la opp i juni 2025. 

## Referanser


## Eksterne lenker
*
Oskar Raftevold

**Oskar Raftevold** (født 1996) er en norsk volleyballspiller som spiller i Mizunoligaen for Førde Volleyballklubb. Raftevold spiller både midtspiller og diagonal. Han var også en del av det norske landslaget som deltok i EM-kvalifisering i 2021.

## Karrierestatistikk

### Klubb

## Referanser


## Eksterne lenker
*
Oskar Espeland

**Oskar Espeland** (født 2001) er en norsk volleyballspiller som i sesongen 2025/26 spiller for den belgiske eliteserieklubben Knack Volley Roeselare. Espeland har også vært proffspiller i den belgiske ligaen for Greenyard Maseeik i sesongen 2020/21. Espeland spiller kant. I sesongen 2022/23 spilte Espeland for moderklubben Torvastad i norsk eliteserie. Han scoret da 294 poeng, mens laget ble nummer sju i serien. De gode prestasjonene førte Espeland inn på årets lag i serien, som en av to kantspillere. Espeland ble på ny utenlandsproff sommeren 2023, og gikk da til den polske toppklubben Exact Systems Hemarpol Częstochowa. I 2024/25 hadde Espeland stor suksess i Champions League for tyske SVG Lüneburg, hvor han var delaktig i å ta laget helt til kvartfinalen.

Han var også en del av det norske landslaget som deltok i EM-kvalifisering i 2021 og 2025. 

## Bakgrunn
Espeland har volleyballbakgrunn fra Torvastad IL. Han spilte for klubben frem til 2020, da han ble proff i belgisk volleyball.

## Referanser


## Eksterne lenker
*
Silent Night, Deadly Night Part 2

**Silent Night, Deadly Night Part 2** var en amerikansk slasher-film fra 1987.

Manus ble skrevet av Joseph H. Earle, og regissør var Lee Harry. Filmen var en oppfølger til Silent Night, Deadly Night fra 1984. Handlingen fokuserer hovedsakelig på Ricky Caldwell, broren til Billy Chapman, og hans trauma etter at foreldrene deres ble myrdet av en person i julenisse-drakt på julaften.

Filmen fikk en ny oppfølger, Silent Night, Deadly Night 3: Better Watch Out! fra 1989, samt Silent Night, Deadly Night 4: Initiation fra 1990, og Silent Night, Deadly Night 5: The Toy Maker fra 1991.

## Handlingsreferat
Filmen begynner på julaften fire år etter den første filmen. Ricky Caldwell, var storebroren til seriemorderen fra den første filmen som nå er innlagt ved psykiatrisk sykehus. Ricky blir intervjuet av en psykiater Dr. Henry Bloom, og de snakker om drapene som broren Billy begikk flere år tidligere.

Etter dette forteller Ricky hans egen historie fra barndommen: Han ble adoptert og fikk en god oppvekst. Men deres traume ble aldri behandlet ordentlig. Etter fosterfarens død begår Ricky en rekke mord. En mulighet for et normalt liv ser ut til å dukke opp, når Ricky begynner et forhold med Jennifer Statson. Men et ubehagelig møte med Jennifers tidligere kjæreste Chip, sender Ricky over kanten igjen.

Ricky dreper Chip samtidig som Jennifer ser på, og deretter kvelder han Jennifer også. En sikkerhetsvakt blir vitne til denne situasjonen, så Ricky må drepe ham også. Ricky dreper også Dr. Bloom, før han stikker av fra mentalsykehuset. Ricky planlegger deretter et oppdrag for å oppnå det Billy aldri klarte å gjøre, som var å drepe en ansatt ved klosteret hvor brødrene bodde som barn.

## Skuespillere
* Eric Freeman som Richard "Ricky" Chapman
* Darrel Guilbeau som 15 år gamle Ricky.
* Brian Michael Henley som 10 år gamle Ricky.
* James L. Newman som doktor Henry Bloom.
* Elizabeth Kaitan som Jennifer Statson.
* Lilyan Chauvin som Jean Miller .

## Eksterne lenker
*
Jakob Thelle

**Jakob Solgaard Thelle** (født 1999) er en norsk volleyballspiller som spiller for den franske klubben Le Plessis-Robinson Volley-Ball og har en rekke meritter fra amerikansk collegevolleyball. Thelle spiller opplegger, og var en del av det norske landslaget som deltok i EM-kvalifisering i 2021 og 2025. 

Thelle er Thelle er den tredje nordmannen noensinne som har vunnet den amerikanske universitetsserien i volleyball (NCAA National Championship) da han vant med University of Hawaii i 2021 og i 2022. I 2023 ble han kåret til årets spiller i den amerikanske college-serien.

Thelle er også den eneste nordmannen som har spilt for det italienske topplaget Cucine Lube Civitanova.

 
 
 

 
 

 
 

## Referanser


## Eksterne lenker
*
Rune Fasteland

**Rune Fasteland** (født 1995) er en norsk volleyballspiller som spiller i den polske ligaen for InPost ChKS Chełm. Fasteland spiller midt. Han var også en del av det norske landslaget som deltok i EM-kvalifisering i 2021 og 2025.

## Referanser


## Eksterne lenker
*